User:Mariskamusiek

BIOGRAFIE: Mariska

Daar is min 18-jarige sangers wat kan spog met 'n debuut-album met twintig oorspronklike Afrikaanse snitte, spesiaal vir haar geskryf. Maar dit is wel die geval met Mariska, 'n avontuurlustige bruinoog-bosveldnooi uit die Hoedspruit-omgewing met 'n suikersoet-stem. Die album “Optelmeisiekind,”* wat in totaal 36 snitte bevat, is sopas landswyd vrygestel. Die snitte "Reënbooghart," "Bietjie Bietjies" en "Soet Soos Suiker" beloof om die radio-golwe met 'n uitklophou te tref in Mei. Dit bevat ook sewe oorspronklike Engelse liedjies, waarvan drie geskryf is deur 'n groep Sweedse skrywers.

'n Veertjie in Mariska se hoed, is dat Hartiwood Films, die vervaardigers van die gewilde musiekrolprent "Liefling", ingestem het om haar eerste musiekvideo te vervaardig. "Soet Soos Suiker" beloof om skitterende spesiale effekte te bevat, insluitend onderwater-fotografie, wat 'n eerste sal wees vir 'n Afrikaanse musiekvideo. Mariska, wat 'n graad 6 in klavier onder die knie het, het sopas die stilte van die plaas verruil vir die Jakaranda-strate van Pretoria, waar sy tans haar soepel-stem verder slyp by COPA (The Campus of The Performing Arts). Een van haar groot passies is ballet, wat sy reeds beoefen vanaf vyf-jarige ouderdom. Nie een vir stilsit nie, bou sy tans voort op haar dans-tegniek onder leiding van Sharon Viljoen, reis die land vol met optredes, en is reeds terug in die ateljee vir nuwe opnames: "Elke nuwe liedjie wat ek opneem en elke optrede wat ek doen is 'n nuwe hoogtepunt in my lewe. Ek probeer om met elke nuwe optrede te groei en te verbeter. Dit is vir my lekker as ek sien dat mense my musiek geniet," sê sy nederig. Haar musiek-rolmodelle is Taylor Swift en Selina Gomez: “Ek hou van die manier hoe Taylor Swift se musiek altyd „n storie vertel. Haar songs skep „n goeie beeld en sy is „n goeie rolmodel vir my.”

In 2011 is haar duet met Rian Ungerer, “Alles Vir Liefde” gekies om Afrika en Res van die wêreld te verteenwoordig in Eurovision se musiekvideo- kompetisie, en die snit is ook opgeneem op Select Musiek se kompilasie-CD en -DVD, "Ons Sing Duet." Nog 'n hoogtepunt was haar optrede by die Moholoholo Winterfees in 2010 toe sy die gaskunstenaar was vir Bok van Blerk en Eden.

Oor haar lewens-uitkyk sê sy, "Ek is 'n harde werker. Ek hou van uitdagings en kies altyd die moeilikste en probeer dit bemeester. Ek probeer om altyd die mooi in ander mense raak te sien. Ek word nie maklik kwaad nie en vergewe maklik. Die Here is die spil waarom my lewe draai. Ek weet met Hom kan ek enige iets doen. Hy is my beste rolmodel en ek streef daarna om my karakter te bou om Hom."

Met so 'n benadering tot die lewe en tonne sangtalent kan sy nie verkeerd gaan nie. Mariska werk hard en droom groot. Soos sy sing op die snit „Hoop vir jou en my‟: “ Daar is lewe in my, en 'n honger in my, om elke dag iets beter voort te bring.” Só 'n bek moet beslis jêm kry!

Kits-feite oor Mariska:  Sy is gebore in Bloemfontein  Sy het 'n groot liefde vir diere, en wou kleintyd veearts word  Sy is mal oor aarbeie, waatlemoen, sushi en Hawaian pizza  Sy het 'n passie vir mooi klere en oorbelle en in haar vrye tyd ontwerp sy juwele. Style Network en Fashion TV is haar gunsteling-kanale.  Mariska speel ook viool. In graad 11 het sy verskeie goue en silwer toekennings met die jaarlikse Standardbank Eistedfodkompetisie gewen vir sang, viool en klavier.  Haar gunsteling liedjie op vyf-jarige ouderdom was "I'm a Barbie Girl" – na sy haar beste klere aangetrek het, het sy dit vir almal wat leef en beef gesing.  Haar “pet hates” : Sy hou nie daarvan as mense lelik of oopmond kou nie. Ook verpes sy dit as mense teen 'n slakkepas ry in 'n 120 km/h zone.  Sy is hooked op Sewende Laan en Villa Rosa  Sy hou van kook, maar haat dit om op te ruim  Mariska is 'n volbloed-bloubul
 * "Optelmeisiekind" word landswyd versprei deur MaxplaySA, beskikbaar by Look & Listen, Top CD, Super CD en ander uitgesoekte winkels.

Youtube: http://www.youtube.com/Mariskamusiek ‘Reënboog Hart’‘Alles Vir Liefde’'Soet Soos Suiker'. Webtuiste: http://www.mariska.co Facebook by https://www.facebook.com/Mariska.co Twitter: @Mariskamusiek

Albums: Maart 2010 tydens haar gr.11 skooljaar, het Mariska begin werk aan haar eerste album ‘Reënboog Hart' Dit word vrygestel op 1 Februarie 2011. Die album bevat vyftien oorspronklike liedjies en twee musiek video's. Al die lirieke en musiek op hierdie album is gedoen deur Anton Botha van A.B.M Publishing. Die duet 'Alles Vir Liefde' (ft. Rian Ungerer) en die titel lied 'Reënboog Hart'is van die gewildste liedjies op hierdie album. Die album is beskikbaar by verskeie musiekwinkels in Suid-Afrika.In September 2011 word Mariska genader deur 'n bekende sweedse liedjie skrywer Marcus Frennel en hy skryf drie nuwe liedjies vir haar nuwe album wat in 2012 vrygestel word naamlik 'Living Like A Stranger'(2012) Lirieke geskryf deur Beatrice Eriksson; musiek deur Marcus Frenell; Johnny Sanchez,'Glass Made of Stone'(2012)Lirieke geskryf deur Marcus Frenell;musiek deur Marcus Frenell;Beatrice Eriksson,'What About Me'(2012)Lirieke geskryf deur Beatrice Eriksson en musiek deur Beatrice Eriksson; Marcus Frenell van JFM Productions. Maart 2012 word Mariska se debuut-album 'Optelmeisiekind'vrygestel. Sy stel ook 'n nuwe solo vry in Swede 'All Of My Love' van Marcus Frenell; Beatrice Eriksson.

Optredes: Sy tree op by Ellisras Bosveldfees, Hoedspruit Wildsfees, Letaba Skou en Parys Christmas Festival. Haar hoogtepunt van die jaar was haar optrede saam met Bok van Blerk en Eden by Moholoholo Winterfees. Mariska en Rian Ungerer doen hulle eerste lewendige vertoning saam by ‘n musiekaand in Excelsior(September 2011) en hulle tree ook saam op by die Bergbohaai fees in Harrysmith(2011). Mariska doen ook sang bediening by verskeie kerke deur die jaar.

Toekennings: Sy wen verskeie goue toekennings in 2010 by jaarlikse Standard Bank Eistedfodd kompetisie vir haar musiek. Mariska doen verskeie radio onderhoude met Radio Kragbron (ster van die week),Kosmos Stereo (ster keuse),Radio Pretoria (Ster van die week) Radio Namakwaland en Radio Laeveld en haar musiek speel op bykans elke radiostasie. Alhoewel Mariska nog 'n nuweling is in die sangbedryf bereik twee van haar liedjies reeds in 2011 die top 20 van verskeie radio stasies in Suid-Afrika. Mariska is te sien op 16 Junie op DKNT en 4 Julie op SABC2.

Mariska en Rian Ungerer word in Februarie 2011 deur Roy van der Merwe genader om ‘n duet op te neem vir OGAE Suid Afrika Rest Of The World se kompilasie cd 'Ons Sing Jou Liedjies' en hulle doen die lied 'Dajes Me Krilla'(Eurovision Croatia 2004)as 'n duet in afrikaans 'Ons Liefde Is Vir Ewig'(2011).Die oorspronklike lirieke vir hierdie lied is geskryf deur Dusko Gruborovic en die musiek is gedoen deur Ivan Mikulic en Vedran Ostojic. Die engelse lirieke van hierdie lied is gedoen deur Ivan Mikulic 'You Are The Only One’.

In Julie 2011 word die musiekvideo 'Alles Vir Liefde’, soos gesing deur Mariska en Rian Ungerer, genomineer as een van die twee Suid-Afrikaanse musiekvideo's wat ingeskryf word om Afrika en Res van die wêreld te verteenwoordig in ‘n Eurovision Musiek video kompetisie. Hierdie musiekvideo kom tweede en die musiekvideo van Candy Benson dring deur as Eurovision Rest Of The World se inskrywing by Eurovision.